



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

**Decizia etapei de încadrare**

Nr. Proiect din xx.06.2020

Ca urmare a solicitării de emitere a acordului de mediu adresat de **ORAȘUL BĂILE TUȘNAD**, cu sediul în **orașul Băile Tușnad, str. Oltului, nr.63,** judeţul Harghita înregistrată la Agenţia pentru Protecţia Mediului Harghita cu nr.**1832** din **27.02.2020**, completată **cu nr.3411/23.04.2020,** în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **19.05.2020** că proiectul **„Reabilitarea infrastructurii rutiere în scopul dezvoltării turistice în stațiunea balneară Băile Tușnad, județul Harghita“** propus a fi amplasat în **orașul Băile Tușnad, str. Ciucaș, str. Șoimilor, str. Oltului, str. Brazilor, str. Jókai Mór, str. Carpați, str. Morii, F.N., județul Harghita.**

- nu se supune evaluării impactului asupra mediului.

**Justificarea prezentei decizii:**

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele: a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr.2, pct. 13, lit. a) Orice modificări sau extinderi, altele decât cele prevăzute la pct. 24 din anexa nr.1, ale proiectelor prevăzute în anexa nr.1 sau în prezenta anexă,deja autorizate, executate sau în curs de a fi executate, care pot avea efecte semnificative negative asupra mediului coroborat cu anexa nr. 2, la pct.10, lit. e)construcția drumurilor, porturilor și instalațiilor portuare, inclusiv a porturilor de pescuit, altele decât cele prevăzute în anexa nr.1;

b) Justificarea potrivit criteriilor prevăzute în anexa nr. 3;

**1. Caracteristicile proiectelor**

**a) dimensiunea şi concepţia întregului proiect:**

Modernizarea/ reabilitarea în total a 6 străzi, o parcare, o aleea pietonală, pista pentru bicicliști din oraș Băile Tușnad..

|  |  |  |
| --- | --- | --- |
| Denumirea strada | Lungime | Lungimea totală |
| Ciucaș | 386 | 386 |
| Brazilor | 369 | 369 |
| Jókai Mór | 522 | - |
| Jókai Mór Tronson | 187 | 709 |
| Morii | 383 | - |
| Morii | 300 | 683 |
| Aleea Ciucaș(pistă de bicicliști) | 290 |  |
| Aleea Oltului (pistă de bicicliști) | 352 | 642 |
| Oltului(șanț din beton+alee pietonală) | 75 | 75 |
| Oltului(parcare) | variabilă | variabilă |
| TOTAL |  | 2864 ml |

Suprafața de teren analizat: 59.504 mp, terenul se află în U.T.R nr.1 și U.T.R nr.2 din PUG – orașul Băile Tușnad .

* Prin lucrările preconizate, vor fi executate lucrări de reparații pe drumurile: str. Ciuca;, str. Brazilor, str. Jókai Mór, str. Morii,Aleea Oltului, str. Oltului, Aleea Șoimilor- numai sistem de iluminat public.
* Lucrările vor consta din : consolidarea drumului , realizarea stratului suport, montarea bordurilor și realizarea stratului de uzură prin asfaltare sau pietruire.
* Amenajare de rigole de scurgere pentru apele meteorice, reparare și ridicare la cotă a căminelor, montare trotuare, reabilitarea scărilor de acces, a iluminatului public prin schimbarea stâlpilor electrice cu lampadare, montarea cablurilor electrice în canalele subterane.

**b) cumularea cu alte proiecte existente şi/sau aprobate**: Nu este cazul.

**c) utilizarea resurselor naturale, în special a solului, a terenurilor, a apei şi a biodiversităţii**: Terenurile se află în intravilanul localității, în patrimoniul public al orașului Băile Tușnad.

**d) cantitatea şi tipurile de deşeuri generate/gestionate**:

Deşeurile rezultate în timpul execuţiei lucrărilor se vor stoca separat pe categorii (hârtie; ambalaje din polietilenă, metale,lavete, etc.) în recipiente sau containere destinate colectării acestora. Celelalte deşeuri vor fi valorificate prin predarea lor către un operator specializat pentru colectarea reciclarea/reutilizarea lor, respectând prevederile Legii nr. 211 din 15.11.2011 privind regimul deșeurilor.

- se va ţine evidenţa strictă a cantităţilor şi tipurilor de deşeuri produse şi a operaţiunilor cu deşeuri conform prevederilor HG 856/2002

**e) poluarea şi alte efecte negative:**

**- zgomot:** *În timpul construcției:*Calitatea traseului, suprafața carosabilă netedă fără denivelări va asigura o fluență a circulației astfel încât nivelul de zgomot produs de autovehicule să fie cât mai redus.

Nivelul de zgomot produs de autovehicule în zona unităților publice(școli, grădinițe, dispensare, cămine culturale) nu trebuie să depășească 30dB.

Traseul poate fi completat perimetral cu plantații, amplasate în spațiul de siguranță a drumului, pentru constituirea unei perdele naturale împotriva perpetuării zgomotului.

Pe perioada de operare a drumului principala sursa de zgomot și vibrații este dată de circulația autovehiculelor pe drum. Valorile nivelului de zgomot de pe străzi se vor încadra în limitele prevăzute de STAS 10009/2017.

În vederea reduceri zgomotului provocat de șantier, propunem următoarele măsuri:

* Deoarece în cadrul bazelor de producție nivelul ridicat de zgomot afectează personalul, se vor lua măsuri speciale de protecție antifonică.
* Referitor la vibrațiile produse de traficul greu, se recomandă ca viteza să nu depășească 20 km/oră la trecerea prin localități.
* **emisii în aer**: Protecția calității aerului pe perioada de implementare a proiectului

Sursele principale de poluare a aerului specifice lucrărilor de construcție a străzilor:

* activitatea utilajelor de construcție;
* transportul materialelor de construcție(beton, asfalt, etc.);

Cantitățile de poluanți emiși în atmosferă de utilajele de construcție depind, în principal de starea tehnică a acestora.

Protecția calității aerului pe perioada de operare:

În perioada de operare sursa principală de poluarea aerului în zonă este circulația autovehiculelor. Ținând cont de valorile de trafic în viitor, se poate aprecia că traficul nu va contribui în mod semnificativ la poluarea aerului din zonă.

* **emisii în apă**:

**În perioada de execuție**: Sursele posibile de poluare a apelor sunt: execuția propriu-zisă a lucrărilor, manipularea materialelor de construcție, traficul de șantier și organizările de șantier. Lucrările de terasamente determină antrenarea unor particule fine de pământ care pot ajunge în apele de suprafața. Manipularea și punerea în operă a materialelor de construcții (beton,bitum, agregate etc.) determină emisii specifice operațiilor de construcție. Se pot produce pierderi accidentale de materiale, combustibili, uleiuri din mașinile și utilajele șantierului.

Nu se vor intervine asupra albiei râurilor și nu se modifică regimul de scurgere al apelor.

Lucrările ce urmează a fi executate nu vor avea un impact negativ semnificativ asupra cursurilor de apă.

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice:** Nu este cazul.

**g) riscurile pentru sănătatea umană** : Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul **orașului Băile Tușnad, str. Ciucaș, str. Șoimilor, str. Oltului, str. Brazilor, str. Jókai Mór, str. Carpați, str. Morii, județul Harghita** pe terenuri aflate în proprietatea privată, conform Certificatul de Urbanism **nr.37/24.09.2019** emis de Orașul Băile Tușnad, pentru **“Reabilitarea infrastructurii rutiere în scopul dezvoltării turistice în stațiunea balneară Băile Tușnad, județul Harghita“**

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului **orașul Băile Tușnad**, **str. Ciucaș, str. Șoimilor, str. Oltului, str. Brazilor, str. Jókai Mór, str. Carpați, str. Morii** , jud. Harghita

- numărul persoanelor afectate: prin realizarea proiectului nu vor fi persoane afectate negativ.

b) natura impactului: impact pozitiv minor.

c) natura transfrontieră a impactului: nu este cazul*.*

d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

e) probabilitatea impactului*:* mică.

f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

g) cumularea impactului cu impactul altor proiecte existente și/sau aprobate:

**II. Motivele pe baza cărora s-a stabilit neefectuarea evaluării adecvate sunt următoarele: :**

* proiectul propus **nu intră** sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**III Motivele pe baza cărora s-a stabilit neefectuarea evaluării impactului asupra corpurilor de apă**

* conform pct h) din anexa nr. 1 la Ordinul nr.828/2019 *privind aprobarea procedurii și competențelor de emitere, modificare, retragere a avizului de gospodărire a apelor, inclusiv procedura de evaluare a impactului asupra corpurilor de apă*, reparațiile de drumuri și poduri nu necesită elaborarea studiului de evaluare a impactului asupra corpurilor de apă (SEICA)**.**

**Condițiile de realizare a proiectului:**

**a**. **Respectarea Proiect de aviz de gospodărire a apelor din data de 07.04.2020 emis de către SGA Harghita**, privind proiectul**“Reabilitarea infrastructurii rutiere în scopul dezvoltării turistice în stațiunea balneară Băile Tușnad, județul Harghita“.**

b. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

- abandonarea, înlăturarea sau eliminarea deşeurilor în locuri neautorizate;

- staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

d. Utilizarea materiilor prime numai din surse autorizate.

e Refacerea mediului şi readucerea în starea iniţială a suprafeţelor afectate temporar prin realizarea proiectului.

f Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

JÁNOSI Teréz-Rozália geogr.MIHÁLY István